“ΤΟ ΑΠΟΤΕΛΕΣΜΑ ΤΗΣ ΣΥΝΕΡΓΑΣΙΑΣ”

Κάπου σε ένα μακρινό χωριό που τα πράγματα ήταν πάντα γαλήνια ζούσαν τρεις φίλοι. Εκεί συνέχεια έπαιζαν, γελάγανε, συζητούσαν και έκαναν πολλά άλλα διασκεδαστικά πράγματα. Στο σχολείο ήταν όλοι καλοί μαθητές, καθώς όλοι θέλαν να παίρνουν Άριστα και διαβάζανε πολύ.

Μόλις έφτασαν τη Στ’ Δημοτικού η διευθύντρια του σχολείου διοργάνωσε ένα διαγωνισμό στον οποίο θα έπαιρνε μέρος όλη η Στ’ τάξη σε ομάδες των τριών. Οι διαγωνιζόμενες ομάδες θα έπρεπε να φτιάξουν μία αφίσα με τον τίτλο: «Όχι στο κάπνισμα» και η καλύτερη θα έμπαινε στην εφημερίδα του σχολείου. Όμως είχανε μόνο μία ‘βδομάδα για να την ολοκληρώσουν!

Λοιπόν, πέρναγαν οι ώρες και οι μέρες και οι τριες φίλοι δεν μπορούσαν να συμφωνήσουν σε τίποτα. Ο ένας ήθελε να γράψουν το ένα ο άλλος το άλλο και έτσι δε συνεργαζόντουσαν ώστε τελικά να καταλήξουνε κάπου. Μέχρι που ήρθε η μέρα της παρουσίασης...

Εκείνη την ημέρα τα παιδιά έτρεμαν από τον φόβο και την αγωνία ξέροντας ότι δεν είχαν γράψει αρκετά. Και όχι μόνο αυτο, αλλά όταν ανέβηκαν να κάνουν την παρουσίαση, κάναν πάλι σαν τα κοκόρια. Διέκοπτε ο ένας τον άλλο για να μιλήσει αυτός και τελικά η επιτροπή δενμπόρεσε να ακούσει τίποτα.

Τελικά βγήκαν τελευταίοι στο διαγωνισμό! Όπως αποδείχτηκε, δεν είχαν κάνει και την καλύτερη προσπάθεια. Πάντως το σημαντικό είναι ότι από τότε πήραν το μάθημα τους και έμαθαν να συνεργάζονται. Έτσι αντί να τσακώνονται και να φωνάζουν ο ένας πιο δυνατά κι από τον άλλο έμαθαν να αγαπάνε ο ένας τον άλλο και να το δείχνουν με τη **ΣΥΝΕΡΓΑΣΙΑ.**

ΤΕΛΟΣ